Ahogy az Index megjósolta, tényleg folytatás készülhet a Pappa Piához. "Valóban tervezzük a Pappa Pia 2-t. Még nagyon kezdeti szakaszban járunk, például nem tudjuk, hogy a mostani sztorit folytatjuk-e, és azt sem, hogy Csupó Gábor lesz-e ismét a rendező" – nyilatkozott a Borsnak Tőzsér Attila producer. A magyar musicalt eddig több mint 160 ezren látták.

A kritikusok egyöntetűen utálták, mi például azt írtuk róla, hogy "a Pappa Piára nyilván olyanok fognak beülni, akik egy nyári limonádéra vágynak happy enddel és nosztalgiazenével. Meg Stohl Andrással. De a Pappa Pia olyan, mint a címe: a legaljának is a legalja. Mindenből a legegyszerűbbet, a legsablonosabbat, a leggagyibbat adja, és ennyiben olyan, mintha Tibi atya rendezte volna".